ตลาดหุ้นเอเชียเพิ่มขึ้นเช้านี้ รับคาดการณ์เศรษฐกิจญี่ปุ่นสดใส
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของตลาดหุ้นญี่ปุ่น เพราะได้แรงหุนจากการคาดการณ์ที่ว่าภาวะเศรษฐกิจและผลประกอบการของบริษัทญี่ปุ่นจะฟื้นตัวขึ้น
10 เม.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของตลาดหุ้นญี่ปุ่น เพราะได้แรงหุนจากการคาดการณ์ที่ว่าภาวะเศรษฐกิจและผลประกอบการของบริษัทญี่ปุ่นจะฟื้นตัวขึ้น
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,989.55 จุด เพิ่มขึ้น 51.83 จุด, ดัชนี HSI ตลาดหุ้นฮ่องกงเปิดวันนี้ที่ 27,373.68 จุด เพิ่มขึ้น 429.29 จุด, ดัชนี TAIEX ตลาดหุ้นไต้หวันเปิดวันนี้ที่ 9,626.88 จุด เพิ่มขึ้น 58.84 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,066.32 จุด เพิ่มขึ้น 7.45 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,470.75 จุด เพิ่มขึ้น 10.45 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,846.85 จุด ลดลง 2.54 จุด
นอกจากนี้ ตลาดหุ้นเอเชียยังได้แรงบวกหลังนักลงทุนคลายความวิตกกังวลเกี่ยวกับปัญหาหนี้สินของกรีซ หลังจากมีรายงานว่า กรีซผ่อนชำระหนี้เงินกู้มูลค่า 458 ล้านยูโร (ประมาณ 492 ล้านดอลลาร์สหรัฐ) ให้กับกองทุนการเงินระหว่างประเทศ (IMF) เมื่อวานนี้ ท่ามกลางความพยายามในการบรรลุข้อตกลงเพื่อขอรับการสนับสนุนทางการเงินจากนานาชาติในอีก 2 สัปดาห์ข้างหน้า